
Καθορισμός των προσόντων, της διαδικασίας επιλογής και 
της επιτροπής επιλογής για την πλήρωση θέσεων Επι¬ 
στημονικού Προσωπικού στην ΕΝΥΕΚ, σύμφωνα με τις 
διατάξεις του άρθρου 6, παρ. Γ, εδ. 2Α, β του Ν. 2197/ 
1994. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 


1. Τις διατάξεις των άρθρων 47,47α, 53,71 και 76α του 
Ν. 419/1976 (ΦΕΚ 221/Α776) «Περί Οργανισμού του 
Υπουργείου Εξωτερικών» όπως αυτά συμπληρώθηκαν ή 
τροποποιήθηκαν με το άρθρο 2 του Ν. 1640/1986 (ΦΕΚ 
122/Α711.7.86) «Περιαφή Εκτελεστηρίου τύπου στις 
αποφάσεις οργάνων των Ευρωπαϊκών Κοινοτήτων, σύ¬ 
σταση ειδικής νομικής υπηρεσίας για θέματα Ευρωπαϊκών 
Κοινοτήτων και άλλες διατάξεις» καθώς και με το άρθρο 6 
του Ν. 2197/1994 (ΦΕΚ 42/Α /22.3.94) «Σύσταση διπλω¬ 
ματικών αρχών και άλλες διατάξεις». 

2. Το άρθρο 20, παρ. 3 και άρθρο 21, παρ. 1 και 4 του Ν. 
1558/1985 (ΦΕΚ 137/Α726.7.1985). 

3. Την αριθ. 090/351 /ΑΣ113/1994 κοινή απόφαση του 
Πρωθυπουργού και του Υπουργού Εξωτερικών, για τη με¬ 
ταβίβαση αρμοδιοτήτων. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού αποφασίζουμε: 

Αρθρο 1 

Προκειμένου να πληρωθούν κενές οργανικές θέσεις 
Επιστημονικού Προσωπικού της Ειδικής Νομικής Υπηρε¬ 
σίας για θέματα Ευρωπαϊκών Κοινοτήτων, και εφ’ όσον 
δεν έχουν πληρωθεί με προαγωγή, σύμφωνα με το άρθρο 
6, παρ. Γ εδ. 2Α,α του Ν. 2197/94, προκηρύσσεται με 
Υπουργική Απόφαση διαδικασία επιλογής που διεξάγεται 
στο Υπουργείο Εξωτερικών. 

Η περί προκηρύξεως απόφαση ορίζει την ημέρα ενάρ- 
ξεως της διαδικασίας επιλογής, τον τρόπο διεξαγωγής 
της, τον αριθμό των προς πλήρωση θέσεων κατά βαθμό, 
τις προϋποθέσεις, την διαδικασία επιλογής, τα απαιτού- 
μενα ειδικά προσόντα, καθώς και κάθε άλλο χρήσιμο στοι¬ 
χείο που θα διευκολύνει όσους επιθυμούν να συμμετά- 
σχουν στην διαδικασία επιλογής. 

Περίληψη της προκηρύξεως δημοσιεύεται τουλάχιστον 
δεκαπέντε (15) ημέρες πριν από την οριζομένη ως ημερο¬ 
μηνία επιλογής σε δύο τουλάχιστον ημερήσιες εφημερί¬ 
δες των Αθηνών και τοιχοκολλάται στο κατάστημα του 

Υπουργείου Εξωτερικών. 

Εάν για οποιοδήποτε λόγο δεν διεξαχθεί η διαδικασία 
επιλογής την ορισθείσα ημέρα και ώρα, τότε ορίζεται από 
τον Υπουργό Εξωτερικών νέα ημερομηνία ενάρξεως. Η 
αναβολή αυτή δεν δίνει δικαίωμα συμμετοχής σε άλλους 
υποψηφίους εκτός αυτών που υπέβαλαν αιτήσεις. Εάν ο 
αριθμός των υποψηφίων, κατά την κρίση του Υπουργού, 
δεν είναι επαρκής, τότε ματαιώνεται η επιλογή και προκη¬ 
ρύσσεται εκ νέου. 

Αρθρο 2 

Δικαίωμα συμμετοχής - Προσόντα 

Δικαιούνται υποβολής υποψηφιότητος για τις παρα¬ 
πάνω θέσεις, είτε υπάλληλοι της ΕΝΥΕΚ του αμέσως κα¬ 
τώτερου βαθμού, είτε πρόσωπα εκτός ΕΝΥΕΚ εφόσον 
έχουν τα κατά νόμο τυπικά και ουσιαστικά προσόντα ως 
εξής: 

1. Τα γενικά προσόντα διορισμού στο Υπουργείο Εξω¬ 
τερικών, σύμωνα με το άρθρο 71 του Ν. 419/1976, εκτός 
από το ανώτατο όριο ηλικίας το οποίο καθορίζεται παρα¬ 
κάτω. Το όριο αυτό πρέπει να έχει ο υποψήφιος κατά την 
ημερομηνία λήξεως της προθεσμίας υποβολής των αιτή- 
σεων-υπεύθυνων δηλώσεων. 

2. Τα Ειδικά τυπικά προσόντα, σύμφωνα με το άρθρο 
76α του Ν. 419/1976 όπως αυτό προστέθηκε με το άρθρο 
2, παρ. 3 του Ν. 1640/86: 

- Πτυχίο νομικού τμήματος ημεδαπού πανεπιστημίου ή 
ισότιμο πτυχίο ομοταγούς αλλοδαπού πανεπιστημίου. 

- Διετή τουλάχιστον άσκηση του δικηγορικού λειτουρ¬ 
γήματος ή μεταπτυχιακές σπουδές σε θέματα ευρωπαϊ¬ 
κού, κοινοτικού, ιδιωτικού ή δημοσίου δικαίου που αποδει- 
κνύονται από σχετικό δίπλωμα ημεδαπού ή ομοταγούς αλ¬ 
λοδαπού πανεπιστημίου και καλή γνώση της γαλλικής και 
αγγλικής γλώσσας ή πλήρη γνώση της μίας από αυτές και 
επαρκή γνώση της άλλης. 

3. Και ειδικότερα: 

Για τον βαθμό του Ειδικού Νομικού Συμβούλου Α' τά¬ 
ξης: 

α. Διδακτορικό δίπλωμα στο γνωστικό αντικείμενο του 
Κοινοτικού Δικαίου ημεδαπού Πανεπιστημίου ή ισότιμο 
ομοταγούς αλλοδαπού Πανεπιστημίου. 

β. Επαγγελματική εμπειρία τουλάχιστον 7 ετών στον συ¬ 
στηματικό χειρισμό νομικών υποθέσεων κοινοτικού δι¬ 
καίου και διεθνών διαπραγματεύσεων σε νομικά θέματα 
με την Ευρωπαϊκή Ένωση. 

Περιστασιακή ή αποσπασματική ενασχόληση με νομι¬ 
κές υποθέσεις κοινοτικού δικαίου δεν αρκεί. 

γ. Πλούσιο συγγραφικό έργο σε κοινοτικά θέματα. 

Γ ια τον βαθμό του Ειδικού Νομικού Συμβούλου Β' τά¬ 
ξής: 

α. Διδακτορικό δίπλωμα στο γνωστικό αντικείμενο του 
Κοινοτικού Δικαίου ημεδαπού Πανεπιστημίου ή ισότιμο 
ομοταγούς αλλοδαπού και πενταετή τουλάχιστον επαγ¬ 
γελματική εμπειρία σε θέματα συστηματικού χειρισμού 
νομικών υποθέσεων σχετικά με το κοινοτικό δίκαιο ή πτυ¬ 
χίο νομικού τμήματος ημεδαπού ή ισότιμο ομοταγούς αλ¬ 
λοδαπού Πανεπιστημίου και επαγγελματική εμπειρία άνω 
των, 12 ετών, σε θέματα χειρισμού νομικών υποθέσεων 
σχετικά με το κοινοτικό δίκαιο. 

Περιστασιακή ή αποσπασματική ενασχόληση με νομι¬ 
κές υποθέσεις κοινοτικού δικαίου δεν αρκεί. 

β. Τουλάχιστον τρεις δημοσιεύσεις για θέματα κοινοτι¬ 


κού δικαίου σε έγκυρα επιστημονικά περιοδικά. 

Κατά την κρίση για κατάληψη θέσεως Ειδικού Νομικού 
Συμβούλου Α' και Β' τάξεως συνεκτιμάται ιδιαιτέρως η τυ¬ 
χόν εμπειρία από την άσκηση διοικητικών καθηκόντων. 

Γ ια τον βαθμό Βοηθού Ειδικού Νομικού Συμβούλου: 

α. Μεταπτυχιακές σπουδές στο κοινοτικό Δίκαιο. 

β. Επαγγελματική εμπειρία άνω των 9 ετών σε θέματα 
χειρισμού νομικών υποθέσεων, σχετικά με το κοινοτικό δί¬ 
καιο. 

γ. Τουλάχιστον τρεις δημοσιεύσεις για θέματα κοινοτι¬ 
κού δικαίου σε έγκυρα επιστημονικά περιοδικά. 

Γ ια τις θέσεις Ειδικού Νομικού Συμβούλου Α' και Β' τά¬ 
ξεως και Βοηθού Νομικού Συμβούλου ως ανώτατο όριο 
ηλικίας καθορίζεται το 55ο έτος. 

Γ ια τον βαθμό του Ειδικού Νομικού Συνεργάτη Α' τά¬ 
ξεως: 

α. Μεταπτυχιακές σπουδές στο Κοινοτικό Δίκαιο. 

β. Επαγγελματική εμπειρία τουλάχιστον 6 ετών σε θέ¬ 
ματα χειρισμού νομικών υποθέσεων σχετικά με το Κοινο¬ 
τικό δίκαιο. 

Γ ια τον βαθμό του Ειδικού Νομικού Συνεργάτη Β' τά¬ 
ξεως: 

α. Μεταπτυχιακές σπουδές στο Κοινοτικό Δίκαιο. 

β. Επαγγελματική εμπειρία τουλάχιστον 3 ετών. 

Γ ια τις θέσεις Ειδικού Νομικού Συνεργάτη Α' και Β' τά¬ 
ξεως ως ανώτατο όριο ηλικίας καθορίζεται το 45ο έτος. 

Άρθρο 3 
Δικαιολογητικά 

Όποιος επιθυμεί να λάβει μέρος στην διαδικασία επιλο¬ 
γής, για να γίνει δεκτός, οφείλει να υποβάλλει, επτά (7) 
τουλάχιστον ημέρες πριν από την έναρξη της διαδικα¬ 
σίας: 

1. Έντυπη αίτηση-υπεύθυνη δήλωση στην οποία περι¬ 
λαμβάνονται όλα τα στοιχεία από τα οποία προκύπτει ότι 
κατέχει τόσο τα προβλεπόμενα από το άρθρο 71 του Ν. 

. 419/1976 γενικά προς πρόσληψη προσόντα όσο και τα 
κατά τα ανωτέρω οριζόμενα ειδικά προσόντα. 

Τα σχετικά έντυπα χορηγούνται από την Δ/νση Προσω¬ 
πικού, Τμήμα Διαγωνισμών. 

2. Αναλυτικό βιογραφικό σημείωμα. 

3. Επικυρωμένα αντίγραφα των τίτλων σπουδών, ως και 
κάθε σχετικό δικαιολογητικό, από το οποίο αποδεικνύεται 
η προηγούμενη επαγγελματική εμπειρία, η συγγραφική 
δραστηριότητα (και η γνώση των ξένων γλωσσών). 

Η αρμόδια υπηρεσία του Υπουργείου Εξωτερικών χορη¬ 
γεί σχετική βεβαίωση περί της υποβολής των δικαιολογη- 
τικών και ατομικών στοιχείων την οποία ο υποψήφιος 
οφείλει να προσκομίσει μαζί με την αστυνομική του ταυτό¬ 
τητα κατά την έναρξη της διαδικασίας επιλογής. 

Οι επιλεγέντες υποχρεούνται να υποβάλουν στην Δ/νση 
Προσωπικού, μέσα σε 15 ημέρες από την ανακοίνωση του 
πίνακα επιλεγέντων και οπωσδήποτε προ του διορισμού, 
τα ακόλουθα δικαιολογητικά (άρθρο 71 Ν. 419/76 και άρ¬ 
θρο 1, παράγραφος β' του Προεδρικού Διατάγματος 751 / 
1980, ΦΕΚ 185/Τ.Α"): 

α. Πιστοποιητικό του αρμοδίου Δημάρχου ή Προέδρου 
Κοινότητας για την εγγραφή του υποψηφίου στο Μητρώο 
Αρρένων, στην περίπτωση θηλέων στο Γενικό Μητρώο 
των δημοτών (ή Δημοτολόγιο), που να βεβαιώνει τη χρονο¬ 
λογία γεννήσεως. 

β. Αντίγραφο ληξιαρχικής πράξεως γεννήσεως. 

γ. Πιστοποιητικό στρατολογίας τύπου Α', στην περί¬ 
πτωση αρρένων υποψηφίων, από το οποίο να προκύπτει 
ότι έχουν εκπληρώσει τις στρατολογικές τους υποχρεώ¬ 
σεις ή ότι έχουν νόμιμα απαλλαγεί. 

δ. Πλήρες αντίγραφο δελτίου ποινικού μητρώου. 

Όσοι προέρχονται από το εξωτερικό, εφόσον δεν μπο¬ 
ρούν να προσκομίσουν το δικαιολογητικό αυτό, υποβάλ¬ 
λουν ανάλογο πιστοποιητικό της αρμοδίας ξένης αρχής ή 
υπηρεσίας, νόμιμα επικυρωμένο. 

Σημειώνεται ότι δεν αποτελεί κώλυμα για την συμμε¬ 
τοχή στη διαδικασία επιλογής και τον διορισμό, σε περί¬ 
πτωση επιτυχίας, η καταδίκη για αδικήματα που εμποδί¬ 
ζουν την κατάληψη δημόσιας θέσης, εφόσον τηρήθηκε 
στο Υπουργείο Δικαιοσύνης (Τμήμα Χάριτος) η διαδικασία 
άρσης των συνεπειών της καταδίκης. 

ε. Πιστοποιητικό της αρμόδιας Εισαγγελίας ότι δεν εκ- 
κρεμεί κατά του υποψηφίου ποινική δίκη, με βάση τελεσί¬ 
δικο βούλευμα για κακούργημα ή για πλημμέλημα σύμ¬ 
φωνα με το άρθρο 71, στοιχείο στ' του Νόμου 419/1976. 

στ. Πιστοποιητικό υγείας. 

Τα ανωτέρω δικαιολογητικό α, δ, ε και στ πρέπει να 
έχουν εκδοθεί το πολύ έξι μήνες πριν από την ημερομηνία 
υποβολής τους, σύμφωνα με τα ανωτέρω. 

Αρθρο 4 

ΕΠΙΤΡΟΠΗ ΕΠΙΛΟΓΗΣ 

Ο έλεγχος των τυπικών και ουσιαστικών προσόντων των 
υποψηφίων, η επιλογή των μεταξύ αυτών καταλληλοτέ- 
ρων και η κατάταξη των επιλεγομένων κατ’ αξιολογική 
σειρά ενεργείται από τριμελή επιτροπή επιλογής η οποία 
συγκροτείται με απόφαση του Υπουργού Εξωτερικών και 
αποτελείται από: 

α. Ένα Σύμβουλο της Επικράτειας που υποδεικνύεται 
με τον αναπληρωτή του από τον Πρόεδρο του Δικαστη¬ 
ρίου. 

β. Έναν υπάλληλο του Διπλωματικού Κλάδου του 
Υπουργείου Εξωτερικών με βαθμό τουλάχιστον Πληρε¬ 
ξουσίου Υπουργού Β', με τον αναπληρωτή του. 

γ. Έναν καθηγητή Α.Ε.Ι. στο γνωστικό αντικείμενο του 
Ευρωπαϊκού Κοινοτικού Δικαίου με τον αναπληρωτή του. 

Τα μέλη της Επιτροπής καθώς και οι αναπληρωτές τους 
ορίζονται με Απόφαση του Υπουργού Εξωτερικών. 

Η Επιτροπή επικουρείται από Γραμματέα, μόνιμο υπάλ¬ 
ληλο του Υπουργείου Εξωτερικών ο οποίος ορίζεται από 
τον Πρόεδρο της Εξεταστικής Επιτροπής. 

Ο Γραμματέας τηρεί πρακτικά της διαδικασίας Επιλο¬ 
γής που υπογράφονται από όλα τα μέλη και τον ίδιο. Αντί¬ 
γραφα των πρακτικών υποβάλλονται στο Τμήμα Διαγωνι¬ 
σμών της Δ/νσης Προσωπικού του Υπουργείου. 

Αρθρο 5 

Έλεγχος αιτήσεων - υπευθύνων δηλώσεων 

1. Η Επιτροπή Επιλογής ελέγχει τις αιτήσεις-υπεύθυνες 
δηλώσεις καθώς και τα συνοδευτικά δικαιολογητικό, μέσα 
σε τρεις (3) ημέρες από τη λήξη της προθεσμίας υποβο¬ 
λής τους. 

2. Κατά τον έλεγχο των αιτήσεων-υπευθύνων δηλώ¬ 
σεων εξετάζονται: 

α. Το εμπρόθεσμο της υποβολής τους. 


β. Τα γενικά, ειδικά και όσα επιπρόσθετα προσόντα 
αναφέρονται στην προκήρυξη των θέσεων προς πλή¬ 
ρωση. 

3. Η Επιτροπή, με αιτιολογημένη απόφαση, αποκλείει 
εκείνους τους υποψηφίους που δεν πληρούν τις προϋπο¬ 
θέσεις της προκήρυξης ή που δεν έχουν υποβάλει τα 
απαιτούμενα δικαιολογητικό. Μέσα στην ίδια προθεσμία, 
η Επιτροπή Επιλογής καταρτίζει πίνακα με τα ονοματεπώ¬ 
νυμα των υποψηφίων που γίνονται δεκτοί για να συμμετά- 
σχουν σε συνέντευξη και πίνακα με τα ονοματεπώνυμα 
των υποψηφίων που αποκλείονται. Οι πίνακες καθώς και η 
ημερομηνία έναρξης της διαδικασίας επιλογής τοιχοκολ- 
λούνται στο Υπουργείο Εξωτερικών την ημέρα κατάρτισής 
τους. 

4. Στον υποψήφιο που αποκλείστηκε χορηγείται, μετά 
από αίτησή του, από τον Πρόεδρο της Επιτροπής Επιλο¬ 
γής αντίγραφο της απόφασης αποκλεισμού του. 

Αρθρο 6 

Αξιολόγηση υποψηφίων - κατάρτιση πίνακα επιλεγέντων 

1. Η Επιτροπή Επιλογής, προβαίναι στον έλεγχο των τυ¬ 
πικών και ουσιαστικών προσόντων των υποψηφίων και 
επιλέγει τον κατά την κρίση της δυνάμενο να ανταποκρι- 
θεί καλύτερα στις ανάγκες της Υπηρεσίας. Οι αποφάσεις 
της Επιτροπής λαμβάνονται κατά πλειοψηφία και πρέπει 
να περιέχουν ειδική αιτιολογία για καθένα από τους υπο¬ 
ψηφίους. 

Για τον σχηματισμό της κατά τα ανωτέρω κρίσεώς της, η 
Επιτροπή καλεί σε συνέντευξη χωριστά καθένα από τους 
υποψηφίους που περιελήφθησαν στον πρώτο πίνακα. Η 
συνέντευξη αποσκοπεί στον σχηματισμό προσωπικής 
αντιλήψεως των μελών της Επιτροπής για τα ουσιαστικά 
προσόντα των υποψηφίων, την καταλληλότητά τους για 
την ενάσκηση των καθηκόντων της υπό πλήρωση θέσεως 
και την εν γένει προσωπικότητά τους. Προς τούτο, τα μέλη 
της Επιτροπής δύνανται να ζητούν από τους υποψηφίους 
διευκρινίσεις σχετικές με τα υποβληθέντα από αυτούς 
στοιχεία, καθώς και να υποβάλλουν τις κατά την κρίση των 
μελών κατάλληλες ερωτήσεις. Γ ια την συντέντευξη συ- 
ντάσσεται πρακτικό στο οποίο εκτίθεται συνοπτικά η 
γνώμη που σχημάτισε η Επιτροπή για καθένα από τους 
υποψηφίους. 

Η Επιτροπή δύναται προς διακρίβωση της γνώσεως των 
ξένων γλωσσών των υποψηφίων, να ορίζει ειδικούς εξετα¬ 
στές από υπαλλήλους του Διπλωματικού κλάδου ή καθη¬ 
γητές ξένων γλωσσών αναγνωρισμένων Κέντρων Σπου¬ 
δών. 

2. Ο πίνακας αυτών που θα επιλεγούν καταρτίζεται από 
την Επιτροπή Επιλογής σε δύο αντίγραφα, μέσα σε επτά 
(7) ημέρες από την τελευταία συνεδρίασή της, τοιχοκολ- 
λάται στο Υπουργείο Εξωτερικών και συντάσσεται σχετικό 
αποδεικτικό. 

Αρθρο 7 

Κύρωση πίνακα επιτυχίας - υποβολή ενστάσεων 

1. Ο πίνακας επιτυχίας κυρώνεται από τον Υπουργό 
Εξωτερικών. 

2. Κατά του πίνακα επιτρέπεται η υποβολή ενστάσεως 
από υποψήφιο εντός ανατρεπτικής προθεσμίας 10 ημε¬ 
ρών από την τοιχοκόλλησή του μόνο για παράβαση ουσιώ¬ 
δους τύπου της διαδικασίας. Ο ίδιος λόγος μπορεί να εξε¬ 
τάζεται αυτεπαγγέλτως και από τον Υπουργό Εξωτερι¬ 
κών. 



7308 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Ο Υπουργός των Εξωτερικών, αποδεχόμενος τον 
λόγο, δεν προβαίνει σε κύρωση του πίνακος, μπορεί δε 
να αποφασίσει την επανάληψη της διαδικασίας επιλογής 
μεταξύ των ιδίων υποψηφίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1994 

Ο ΥΦΥΠΟΥΡΓΟΣ 

ΓΙΑΝΝΟΣ ΚΡΑΝΙΔΙΟΤΗΣ 

-♦- 

Αριθ. Π61ΓΕΝ-17235/ΑΣ8764 (2) 

Καθορισμός διαδικασίας διαγωνισμού για την πλήρωση 

θέσεων γραμματέων της Ειδικής Νομικής Υπηρεσίας 

για θέματα Ευρωπαϊκής Κοινότητος του Υπουργείου 

Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 47,47α, 53, 71 και 76α του 
Ν. 419/1976 (ΦΕΚ 221/Α776) «Περί Οργανισμού του 
Υπουργείου Εξωτερικών» όπως αυτά συμπληρώθηκαν ή 
τροποποιήθηκαν με το άρθρο 2 του Ν. 1640/1986 (ΦΕΚ 
122/Α711.7.86) «Περιαφή Εκτελεστηρίου τύπου στις 
αποφάσεις οργάνων των Ευρωπαϊκών Κοινοτήτων, σύ¬ 
σταση ειδικής νομικής υπηρεσίας για θέματα Ευρωπαϊκών 
Κοινοτήτων και άλλες διατάξεις» καθώς και με το άρθρο 6 
του Ν. 2197/1994 (ΦΕΚ 42/Α722.3.94) «Σύσταση διπλω¬ 
ματικών αρχών και άλλες διατάξεις». 

2. Το άρθρο 20, παρ. 3 και άρθρο 21, παρ. 1 και 4 του Ν. 
1558/1985 (ΦΕΚ 137/Α /26.7.1985) 

3. Την αριθ. 090/351 /ΑΣ113/1994 κοινή απόφαση του 
Πρωθυπουργού και του Υπουργού Εξωτερικών, για τη με¬ 
ταβίβαση αρμοδιοτήτων. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Για την πλήρωση θέσεων γραμματέων της Ειδικής Νομι¬ 
κής Υπηρεσίας για θέματα Ευρωπαϊκών Κοινοτήτων προ¬ 
κηρύσσεται διαγωνισμός από το Υπουργείο Εξωτερικών. 
Για την διενέργεια του διαγωνισμού εκδίδεται Υπουργική 
Απόφαση - Προκήρυξη με την οποία ορίζονται: 

1. Ο αριθμός των θέσεων που θα πληρωθούν. 

2. Ο τόπος και χρόνος διεξαγωγής του διαγωνισμού. 

3. Η λήξη της προθεσμίας υποβολής αιτήσεων- 
υπεύθυνων δηλώσεων. 

Η προθεσμία αυτή δεν μπορεί να είναι μικρότερη, των 
επτά (7) ημερών από την επομένη της δημοσιεύσεως της 
περιλήψεως προκηρύξεως στον ημερήσιο τύπο. 

4. Τα γενικά και ειδικά προσόντα που προβλέπονται από 
τις ισχύουσες οργανικές διατάξεις. 

5. Τα εξεταστέα μαθήματα. 

6. Τα απαιτούμενα δικαιολογητικά. 

7. Η Υπηρεσία στην οποία θα υποβληθούν οι αιτήσεις - 
υπεύθυνες δηλώσεις. 

Περίληψη της προκηρύξεως που περιλαμβάνει τα στοι¬ 
χεία της προηγουμένης παραγράφου δημοσιεύεται σε δύο 
ημερήσιες εφημερίδες της Αθήνας, τουλάχιστον 15 ημέ¬ 
ρες πριν από την έναρξη του διαγωνισμού. 

Εάν για οποιοδήποτε λόγο δεν γίνει ο διαγωνισμός την 
ορισθείσα ημέρα και ώρα, τότε ορίζεται από τον Υπουργό 
Εξωτερικών νέα ημερομηνία ενάρξεως. Η αναβολή αυτή 
δεν δίνει δικαίωμα συμμετοχής σε άλλους υποψηφίους 


εκτός αυτών που υπέβαλαν αιτήσεις. Εάν ο αριθμός των 
υποψηφίων, κατά την κρίση του Υπουργού, δεν είναι 
επαρκής, τότε ματαιώνεται ο διαγωνισμός και προκηρύσ¬ 
σεται εκ νέου. 

Αρθρο 2 

Δικαίωμα συμμετοχής Δικαιολογητικά 

Στο διαγωνισμό μπορεί να συμμετάσχει οποιοσδήποτε 
έχει τα γενικά προσόντα του άρθρου 71 του Ν. 419/1976 
καθώς και τα ειδικά προσόντα του άρθρου 76α του ίδιου 
νόμου όπως αυτά προστέθηκαν με το άρθρο 2 του Ν. 

1640/1986 που είναι τα εξής: 

- Πτυχίο νομικού τμήματος ημεδαπού πανεπιστημίου ή 
ισότιμο πτυχίο ομοταγούς αλλοδαπού πανεπιστημίου. 

- Διετή τουλάχιστον άσκηση του δικηγορικού λειτουρ¬ 
γήματος ή μεταπτυχιακές σπουδές σε θέματα ευρωπαϊ¬ 
κού, κοινοτικού, ιδιωτικού ή δημοσίου δικαίου που αποδει- 
κνύονται από σχετικό δίπλωμα ημεδαπού ή ομοταγούς αλ¬ 
λοδαπού πανεπιστημίου και καλή γνώση της γαλλικής και 
αγλλικής γλώσσας ή πλήρη γνώση της μίας από αυτές και 
επαρκή γνώση της άλλης. 

Ο υποψήφιος για να γίνει δεκτός στον διαγωνισμό, πρέ¬ 
πει να υποβάλει εντός της προβλεπομένης προθεσμίας, 
στην Ε1 Δ/νση Προσωπικού τα εξής δικαιολογητικά: 

1. Έντυπη αίτηση-υπεύθυνη δήλωση στην οποία περι¬ 
λαμβάνονται όλα τα στοιχεία από τα οποία προκύπτει ότι 
κατέχει τα προβλεπόμενα κατά τα ανωτέρω οριζόμενα γε¬ 
νικά και ειδικά προσόντα. 

Το σχετικό έντυπο χορηγείται από την Δ/νση Προσωπι¬ 
κού. 

2. Αναλυτικό βιογραφικό σημείωμα. 

Η αρμόδια υπηρεσία του Υπουργείου Εξωτερικών χορη¬ 
γεί σχετική βεβαίωση περί της υποβολής των δικαιολογη- 
τικών και ατομικών στοιχείων την οποία ο υποψήφιος 
οφείλει να προσκομίσει μαζί με την αστυνομική του ταυτό¬ 
τητα κατά την έναρξη του διαγωνισμού. 

Οι επιτυχόντες υποχρεούνται να υποβάλουν στην Ε1 
Δ/νση Προσωπικού, μέσα σε 15 ημέρες από την ανακοί¬ 
νωση του πίνακα των αποτελεσμάτων επιτυχόντων και 
οπωσδήποτε προ του διορισμού, τα ακόλουθα δικαιολογη- 
τικά (άρθρο 71 Ν. 419/76 και άρθρο 1, παράγραφος β' του 
Προεδρικού Διατάγματος 751/1980, ΦΕΚ 185/Τ.Α ): 

α. Πιστοποιητικό του αρμοδίου Δημάρχου ή Προέδρου 
Κοινότητας για την εγγραφή του υποψηφίου στο Μητρώο 
Αρρένων, στην περίπτωση θηλέων στο Γενικό Μητρώο 
των δημοτών (ή Δημοτολόγιο), που να βεβαιώνει τη χρονο¬ 
λογία γεννήσεως. 

β. Αντίγραφο ληξιαρχικής πράξεως γεννήσεως. 
γ. Πιστοποιητικό στρατολογίας τύπου Α', στην περί¬ 
πτωση αρρένων υποψηφίων, από το οποίο να προκύπτει 
ότι έχουν εκπληρώσει τις στρατολογικές τους υποχρεώ¬ 
σεις ή ότι έχουν νόμιμα απαλλαγεί, 
δ. Πλήρες αντίγραφο δελτίου ποινικού μητρώου. 

Όσοι προέρχονται από το εξωτερικό, εφόσον δεν μπο¬ 
ρούν να προσκομίσουν το δικαιολογητικό αυτό, υποβάλ¬ 
λουν ανάλογο πιστοποιητικό της αρμοδίας ξένης αρχής ή 
υπηρεσίας, νόμιμα επικυρωμένο. 

Σημειώνεται ότι δεν αποτελεί κώλυμα για την συμμε¬ 
τοχή στο διαγωνισμό και τον διορισμό, σε περίπτωση επι¬ 
τυχίας, η καταδίκη για αδικήματα που εμποδίζουν την κα¬ 
τάληψη δημόσιας θέσης, εφόσον τηρήθηκε στο Υπουρ¬ 
γείο Δικαιοσύνης (Τμήμα Χάριτος) η διαδικασία άρσης των 

συνεπειών της καταδίκης. 

ε. Πιστοποιητικό της αρμόδιας Εισαγγελίας ότι δεν εκ- 
κρεμεί κατά του υποψηφίου ποινική δίκη, με βάση τελεσί¬ 
δικο βούλευμα για κακούργημα ή για πλημμέλημα σύμ¬ 
φωνα με το άρθρο 71, στοιχείο στ' του Νόμου 419/1976. 

στ. Πιστοποιητικό υγείας. 

ζ. Τα πρωτότυπα ή κυρωμένα αντίγραφα των τίτλων 
σπουδών. 

Τα ανωτέρω δικαιολογητικά α, δ, ε και στ πρέπει να 
έχουν εκδοθεί το πολύ έξι μήνες πριν από την ημερομηνία 
υποβολής τους, σύμφωνα με τα ανωτέρω. 

Άρθρο 3 

Εξεταστική Επιτροπή 

1. Για τη διενέργεια του διαγωνισμού συνιστάται τριμε¬ 
λής Εξεταστική Επιτροπή που αποτελείται από: 

α. Τον Προϊστάμενο της Ειδικής Νομικής Υπηρεσίας 
των Ευρωπαϊκών Κοινοτήτων του Υπουργείου Εξωτερικών 
και αν δεν έχει οριστεί Προϊστάμενος, από τον ανώτερο σε 
βαθμό υπάλληλο της ΕΝΥΕΚ ως Πρόεδρο. 

β. Ένα μέλος του Δ.Ε.Π. των Ανωτάτων Εκπαιδευτικών 
Ιδρυμάτων. 

γ. Έναν υπάλληλο του Διπλωματικού Κλάδου με βαθμό 
τουλάχιστον Συμβούλου Πρεσβείας Α'. 

2. Τα μέλη της Επιτροπής που θα διεξάγουν τις εξετά¬ 
σεις, καθώς και οι αναπληρωτές τους, ορίζονται με από¬ 
φαση του Υπουργού Εξωτερικών. 

3. Η Επιτροπή καταρτίζει το πρόγραμμα του διαγωνι¬ 
σμού, το οποίο τοιχοκολλάται στο κατάστημα του Υπουρ¬ 
γείου Εξωτερικών. 

4. Η Επιτροπή επικουρείται από γραμματέα, μόνιμο 
υπάλληλο του Υπουργείου Εξωτερικών, που ορίζεται από 
τον Πρόεδρο της Επιτροπής. Ο Γραμματέας τηρεί πρα¬ 
κτικά που υπογράφονται από όλα τα μέλη, τον ίδιο και 
αντίγραφα αυτών υποβάλλονται στο Τμήμα Διαγωνισμών 
της Διεύθυνσης Προσωπικού του Υπουργείου Εξωτερι¬ 
κών. 

5. Οι υπεύθυνοι και επιτηρητές των αιθουσών, για τη 
γραπτή δοκιμασία ορίζονται από τον Πρόεδρο της Επιτρο¬ 
πής. 

Άρθρο 4 

Έλεγχος αιτήσεων - υπευθύνων δηλώσεων 

1. Η Εξεταστική Επιτροπή ελέγχει τις αιτήσεις- 
υπεύθυνες δηλώσεις καθώς και τα συνοδευτικά δικαιολο- 
γητικά, μέσα σε τρεις ημέρες από τη λήξη της προθεσμίας 
υποβολής τους. Κατά τον έλεγχο των αιτήσεων- 
υπευθύνων δηλώσεων εξετάζονται: 

α. Το εμπρόθεσμο της υποβολής τους. 

β. Τα γενικά και ειδικά προσόντα. 

γ. Η σωστή συμπλήρωση του εντύπου της αίτησης- 
υπεύθυνης δήλωσης. 

2. Η Επιτροπή, με αιτιολογημένη απόφαση, αποκλείει 
από το διαγωνισμό εκείνους τους υποψηφίους που δεν 
πληρούν τις προϋποθέσεις της προκήρυξης ή που δεν 
έχουν υποβάλει τα απαιτούμενα δικαιολογητικά. Μέσα 
στην ίδια προθεσμία, η Επιτροπή καταρτίζει πίνακα με τα 
ονοματεπώνυμα των υποψηφίων που γίνονται δεκτοί στο 
διαγωνισμό και πίνακα με τα ονοματεπώνυμα των υποψη¬ 


φίων που αποκλείονται. Οι πίνακες τοιχοκολλούνται στο 
Υπουργείο Εξωτερικών την ημέρα κατάρτισής τους. 

3. Στον υποψήφιο που αποκλείστηκε χορηγείται, μετά 
από αίτησή του, από τον Πρόεδρο της Επιτροπής, αντί¬ 
γραφο της απόφασης αποκλεισμού του. 

Άρθρο 5 

Εξεταστέα μαθήματα - Βαθμολογία 

1. Ο διαγωνισμός περιλαμβάνει γραπτή και προφορική 
δοκιμασία (συνέντευξη). Όσοι υποψήφοι επιτύχουν στη 
γραπτή δοκιμασία συμμετέχουν και στην προφορική. 

2. Η γραπτή δοκιμασία συνίσταται: 

α. Στην ανάπτυξη ενός θεωρητικού θέματος σχετικά με 
το κοινοτικό δίκαιο ή το δημόσιο διεθνές δίκαιο κατ’ επι¬ 
λογή του υποψηφίου. 

β. Στην επεξεργασία ενός πρακτικού θέματος σχετικά 
με το κοινοτικό δίκαιο. 

γ. Στην εξέταση στη γαλλική και αγγλική γλώσσα για να 
διαπιστωθεί κατανόηση ξενόγλωσσου κειμένου και η από¬ 
δοση του νοήματός του στην ελληνική και στην άλλη ξένη 
γλώσσα. 

3. Η προφορική δοκιμασία (συνέντευξη) συνίσταται 
στην εξέταση γενικών και ειδικών θεμάτων προκειμένου 
να εκτιμηθούν οι γενικές γνώσεις των υποψηφίων και η 
ικανότητα σύλληψης, σύνθεσης, ανάλυσης και ανάπτυξής 
τους. 

4. Για τη βαθμολόγηση της επίδοσης των υποψηφίων 
στη γραπτή και προφορική δοκιμασία καθιερώνεται βαθ¬ 
μολογική κλίμακα από 0-20, με βάση το βαθμό 10. 

Η τελική βαθμολογία προκύπτει, από το άθροισμα των 
βαθμών όλων των μαθημάτων και της συνέντευξης, που 
έλαβε ο κάθε υποψήφιος. 

Άρθρο 6 

Τρόπος διεξαγωγής γραπτής δοκιμασίας 

1. Αμέσως πριν από την έναρξη κάθε γραπτής δοκιμα¬ 
σίας η Εξεταστική Επιτροπή συνεδριάζει και επιλέγει τα 
θέματα που θα κληρωθούν. Για τη γραπτή δοκιμασία του 
μαθήματος - ανάπτυξη θέματος από το κοινοτικό ή το δη¬ 
μόσιο διεθνές δίκαιο - καθορίζονται πέντε θέματα από τα 
οποία κληρώνονται τα δύο. Για την γραπτή δοκιμασία 
«επεξεργασία πρακτικού θέματος» και «ξένες γλώσσες» 
καθορίζονται τρία θέματα από τα οποία κληρώνεται το 
ένα. 

2. Η κλήρωση γίνεται παρουσία των υποψηφίων και ο 
υπεύθυνος επιτηρητής κάθε αίθουσας υπαγορεύει το 
θέμα που κληρώθηκε. 

3. Η διάρκεια της γραπτής δοκιμασίας ορίζεται από την 
Εξεταστική Επιτροπή ανάλογα με τη φύση του κάθε μαθή¬ 
ματος. 

4. Μετά τη λήξη της γραπτής δοκιμασίας, οι επιτηρητές 
κάνουν έλεγχο των στοιχείων ταυτότητος των υποψη¬ 
φίων, καλύπτουν το ονοματεπώνυμο του υποψηφίου με το 
αδιαφανές επικάλυμμα μονογράφουν και παραδίδουν τα 
γραπτά στον Πρόεδρο της Εξεταστικής Επιτροπής. 

Άρθρο 7 

Βαθμολόγηση γραπτών - Αποτελέσματα γραπτής δοκιμα¬ 
σίας 

1. Η βαθμολογία των γραπτών γίνεται από τον Πρόεδρο 
της Επιτροπής και το μέλος του Δ.Ε.Π. των Α.Ε.Ι., τα δύο 
δηλαδή μέλη της Εξεταστικής Επιτροπής. 

Οι αρμόδιοι εξεταστές παραλαμβάνουν τα γραπτά με 
αποδεικτικό, από τον Πρόεδρο της Εξεταστικής Επιτρο¬ 
πής, διορθώνουν και αξιολογούν τα γραπτά μέσα σε εύ¬ 
λογο χρόνο, αναγράφουν βαθμό ολογράφως και αριθμητι- 
κώς, τα μονογράφουν και τα παραδίδουν στον Πρόεδρο. 

2. Η βαθμολογία του πρώτου των εξεταστών καλύπτεται 
με αδιαφανές χαρτί και η τελική βαθμολογία του μαθήμα¬ 
τος αυτού προκύπτει από το μέσο όρο των δύο βαθμών. 

3. Η Εξεταστική Επιτροπή, μέσα σε τρεις ημέρες, κα¬ 
ταρτίζει, κατά σειρά επιτυχίας, τον πίνακα επιτυχόντων 
στη γραπτή δοκιμασία ο οποίος υπογεγραμμένος από τον 
Πρόεδρο, τα μέλη και το Γραμματέα της Επιτροπής τοιχο- 
κολλάται στο Υπουργείο Εξωτερικών. 

Αρθρο 8 

Τρόπος διεξαγωγής και βαθμολόγηση προφορικής δοκι¬ 
μασίας 

1. Η Εξεταστική Επιτροπή καταρτίζει το πρόγραμμα της 
προφορικής δοκιμασίας, το οποίο τοιχοκολλάται στο 
Υπουργείο Εξωτερικών. 

2. Στην προφορική δοκιμασία προσέρχονται όσοι περι¬ 
λαμβάνονται στον πίνακα επιτυχόντων του άρθρου 7. Οι 
υποψήφιοι καλούνται μεμονωμένα ή κατ’ ομάδες, με αλ¬ 
φαβητική σειρά και ο κάθες εξεταστής καταχωρίζει το 
βαθμό σε ξεχωριστή ονομαστική κατάσταση. 

3. Η βαθμολογία του κάθε υποψηφίου προκύπτει από 
το μέσο όρο του συνόλου των βαθμών και των τριών εξετα¬ 
στών. 

Μετά την ολοκλήρωση της προφορικής εξέτασης κα¬ 
ταρτίζεται πίνακας όπου με αλφαβητική σειρά αναγράφε¬ 
ται η τελική βαθμολογία κάθε υποψηφίου στην προφορική 
εξέταση. Ο πίνακας υπογράφεται από τον Πρόεδρο και τα 
μέλη της Εξεταστικής Επιτροπής. 

Αρθρο 9 

Έκδοση αποτελεσμάτων 

1. Ο Πρόεδρος της Εξεταστικής Επιτροπής, μέσα σε 
πέντε ημέρες από τη λήξη της προφορικής δοκιμασίας 
ορίζει ημέρα και ώρα συνεδρίασης για την έκδοση των 
αποτελεσμάτων. 

2. Ο γραμματέας καταχωρεί σε ειδική κατάσταση τη 
βαθμολογία της γραπτής και προφορικής δοκιμασίας, δί¬ 
πλα στο ονοματεπώνυμο των υποψηφίων, όπως αυτή εκ¬ 
φωνείται από τον Πρόεδρο της Επιτροπής. 

3. Ο γραμματέας, με βάση τη συνολική βαθμολογία που 
συγκεντρώνει ο κάθε υποψήφιος, συντάσσει τον πίνακα 
επιτυχόντων, κατά σειρά επιτυχίας. 

Σε περίπτωση ισοβαθμίας για τη σειρά επιτυχίας λαμβά- 
νεται υπόψη η επίδοση στα μαθήματα. Προηγείται αυτός 
που έχει μεγαλύτερο βαθμό στο μάθημα που αναγράφεται 
πρώτο στην προκήρυξη του διαγωνισμού. Σε περίπτωση 
υποψηφίων που έλαβαν τον ίδιο βαθμό στο πρώτο μάθημα 
η μεταξύ τους σειρά καθορίζεται από το βαθμό που έλαβε 
ο καθένας στο μάθημα που αναγράγεται δεύτερο στην 
προκήρυξη. Αν και πάλι υπάρχει ισοβαθμία ή σειρά επιτυ¬ 
χίας καθορίζεται με δημόσια κλήρωση. 

Ο πίνακας επιτυχίας υπογράφεται από τον Πρόεδρο, τα 


μέλη και το γραμματέα της Εξεταστικής Επιτροπής και 
τοιχοκολλάται στο Υπουργείο Εξωτερικών. 

Αρθρο 10 

Κύρωση πίνακα επιτυχίας - Υποβολή ενστάσεων 

1. Ο πίνακας επιτυχίας κυρώνεται από τον Υπουργό 
Εξωτερικών, μετά από έλεγχο νομιμότητας. Ο Υπουργός 
μπορεί να μην κυρώσει τον πίνακα αν διαπιστώσει αυτε- 
πάγγελτα ή μετά από ένσταση υποψηφίου παράβαση νό¬ 
μου ή ουσιώδους τύπου. Στην περίπτωση αυτή ο Υπουρ¬ 
γός μπορεί να αποφασίσει την ολική ή μερική επανάληψη 
του διαγωνισμού μεταξύ των ίδιων υποψηφίων. 

2. Σε περίπτωση παραλείψεων ή πλημμελειών, που δεν 
συνιστούν παράβαση ουσιώδους τύπου, αλλά επιδέχονται 
διόρθωση ή συμπλήρωση ο Υπουργός Εξωτερικών αναθέ¬ 
τει στην Εξεταστική Επιτροπή τη θεραπεία τους. 

3. Μέσα σε ανατρεπτική προθεσμία δέκα (10) ημερών 
από την τοιχοκόλληση του πίνακα επιτυχίας, ο υποψή¬ 
φιος, με απλή αίτησή του, υποβάλλει ένσταση. Επανεξέ¬ 
ταση και αναβαθμολόγηση των γραπτών δεν επιτρέπεται. 
Επιτρέπεται μόνο μετά από αίτηση του υποψηφίου η επί¬ 
δειξη των γραπτών του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1994 

Ο ΥΦΥΠΟΥΡΓΟΣ 

ΓΊΑΝΝΟΣ ΚΡΑΝΙΔΙΩΤΗΣ 
-♦- 

Αριθ. Ε.Κ. 596 (3) 

Μεταβίβαση μετοχών της εταιρείας «ΠΕΙΡΑΙΩΣ ΑΕΔΑΚ». 

(Απόφαση της 20ης/23.9.1994 Συνεδρίασης 
του Δ.Σ. της Επιτροπής Κεφαλαιαγοράς, θέμα 6ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τις διατάξεις του άρθρου 27 παρ.βτουν. 1969/1991 
ΦΕΚ 167 Α «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυ¬ 
γίανσης της Κεφαλαιαγοράς και άλλες διατάξεις». 

2. Την απόφαση της 157/3.8.93 συνεδρίασης της Επι¬ 
τροπής Κεφαλαιαγοράς για άδεια λειτουργίας της «ΠΕΙ¬ 
ΡΑΙΩΣ ΑΕΔΑΚ». 

3. Την από 3.8.94 αίτηση της εταιρείας. 

4. Σχετική εισήγηση του Αρισ. Φωκά, αποφασίζει ομό¬ 
φωνα: 

Παρέχει την άδεια της για τη μεταβίβαση 15.000 μετο¬ 
χών της εταιρείας «ΠΕΙΡΑΙΩΣ ΑΕΔΑΚ» από την μέτοχο 
ΟΝΙΡΙΝΑΝΟΕ Α.Ε. στην ήδη μέτοχο υΝΙΟΟ Α.Ε. Η μετο¬ 
χική σύνθεση της εταιρείας θα διαμορφωθεί ως εξής: 

ΤΡΑΠΕΖΑ ΠΕΙΡΑΙΩΣ 25.000 (50%) μετοχές 

υΝΙΟΟ Α.Ε. 25.000(50%) 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

Αριθ. Ε.Κ. 76 (4) 

Προσαρμογή κανονισμού του Αμοιβαίου Κεφαλαίου «ΔΗ¬ 
ΛΟΣ Βί-ΙΙΕ ΟΗΙΡ3-ΕΠΙΛΕΓΜΕΝΩΝ ΑΞΙΩΝ» προς τις 
διατάξεις του Π.Δ. 433/93. 

(Απόφαση της 20ης/23.9.1994 Συνεδρίασης 
του Δ.Σ. της Επιτροπής Κεφαλαιαγοράς, θέμα 7ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 23 παρ. 2 του ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγίανσης της Κεφα¬ 
λαιαγοράς και άλλες διατάξεις». 

2. Το άρθρο 82, παρ. 3 του ν. 1969/91 όπως προστέ¬ 
θηκε και ισχύει με το άρθρο 9 του Π.Δ. 433/93 (ΦΕΚ183). 

3. Το σχέδιο κανονισμού του Αμοιβαίου Κεφαλαίου. 

4. Την από 7.1.94 αίτηση της εταιρείας. 

5. Σχετική εισήγηση του Γεωρ. Καλλία, αποφασίζει ομό¬ 
φωνα: 

Εγκρίνει την προσαρμογή του κανονισμού του Αμοι¬ 
βαίου κεφαλαίου «ΔΗΛΟΣ ΒΙ_υΕ 0ΗΙΡ3-ΕΠΙΛΕΓΜΕΝΩΝ 
ΑΞΙΩΝ» την διαχείριση του οποίου ασκεί η «ΔΙΕΘΝΙΚΗ 
Α.Ε.Δ.Α.Κ.» προς τις διατάξεις του Π.Δ. 433/1993. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 
-♦- 

Αριθ. Ε.Κ, 75 (5) 

Προσαρμογή κανονισμού του Αμοιβαίου Κεφαλαίου 
«ΕΘΝΙΚΗ ΑΣΦΑΛΙΣΤΙΚΗ (ΜΙΚΤΟ)» προς τις διατάξεις 
του Π.Δ. 433/93. 

(Απόφαση της 20ης/23.9.1994 Συνεδρίασης 
του Δ.Σ. της Επιτροπής Κεφαλαιαγοράς, θέμα 7Α) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 23 παρ. 2 του ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγίανσης της Κεφα¬ 
λαιαγοράς και άλλες διατάξεις». 

2. Το άρθρο 82, παρ. 3 του ν. 1969/91 όπως προστέ¬ 
θηκε και ισχύει με το άρθρο 9 του Π.Δ. 433/93 (ΦΕΚ 183). 

3. Το σχέδιο κανονισμού του Αμοιβαίου Κεφαλαίου. 

4. Την από 7.1.94 αίτηση της εταιρείας. 

5. Σχετική εισήγηση του Γεωρ. Καλλία, αποφασίζει ομό¬ 
φωνα: 

Εγκρίνει την προσαρμογή του κανονισμού του Αμοι¬ 
βαίου κεφαλαίου «ΕΘΝΙΚΗ ΑΣΦΑΛΙΣΤΙΚΗ (ΜΙΚΤΟ)» την 
διαχείριση του οποίου ασκεί η «ΔΙΕΘΝΙΚΗ Α.Ε.Δ.Α.Κ.» 
προς τις διατάξεις του Π.Δ. 433/1993. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 


Αριθ. Ε.Κ. 74 (6) 

Προσαρμογή κανονισμού του Αμοιβαίου Κεφαλαίου «ΔΗ¬ 
ΛΟΣ ΔΙΕΘΝΩΝ ΟΜΟΛΟΓΙΩΝ» προς τις διατάξεις του 
Π.Δ. 433/93. 

(Απόφαση της 20ης/23.9.1994 Συνεδρίασης 
του Δ.Σ. της Επιτροπής Κεφαλαιαγοράς, θέμα 7Γ) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 23 παρ. 2 του ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγίανσης της Κεφα¬ 
λαιαγοράς και άλλες διατάξεις». 

2. Το άρθρο 82, παρ. 3 του ν. 1969/91 όπως προστέ¬ 
θηκε και ισχύει με το άρθρο 9 του Π.Δ. 433/93 (ΦΕΚ 183). 

3. Το σχέδιο κανονισμού του Αμοιβαίου Κεφαλαίου. 

4. Την από 7.1.94 αίτηση της εταιρείας. 

5. Σχετική εισήγηση του Γ εωρ. Καλλία, αποφασίζει ομό¬ 
φωνα: 

Εγκρίνει την προσαρμογή του κανονισμού του Αμοι¬ 
βαίου κεφαλαίου «ΔΗΛΟΣ ΔΙΕΘΝΩΝ ΟΜΟΛΟΓΙΩΝ» την 
διαχείριση του οποίου ασκεί η «ΔΙΕΘΝΙΚΗ Α.Ε.Δ.Α.Κ.» 
προς τις διατάξεις του Π.Δ. 433/1993. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-♦- 

Αριθ. Ε.Κ. 73 (7) 

Προσαρμογή κανονισμού του Αμοιβαίου Κεφαλαίου «ΔΗ¬ 
ΛΟΣ ΔΙΑΧΕΙΡΙΣΕΩΣ ΔΙΑΘΕΣΙΜΩΝ» προς τις διατάξεις 
του Π.Δ. 433/93. 

(Απόφαση της 20ης/23.9.1994 Συνεδρίασης 
του Δ.Σ. της Επιτροπής Κεφαλαιαγοράς, θέμα 7Δ) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 23 παρ. 2τουν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγίανσης της Κεφα¬ 
λαιαγοράς και άλλες διατάξεις». 

2. Το άρθρο 82, παρ. 3 του ν. 1969/91 όπως προστέ¬ 
θηκε και ισχύει με το άρθρο 9 του Π.Δ. 433/93 (ΦΕΚ 183). 

3. Το σχέδιο κανονισμού του Αμοιβαίου Κεφαλαίου. 

4. Την από 7.1.94 αίτηση της εταιρείας. 

5. Σχετική εισήγηση του Γ εωρ. Καλλία, αποφασίζει ομό¬ 
φωνα: 

Εγκρίνει την προσαρμογή του κανονισμού του Αμοι¬ 
βαίου κεφαλαίου «ΔΗΛΟΣ ΔΙΑΧΕΙΡΙΣΕΩΣ ΔΙΑΘΕΣΙΜΩΝ» 
την διαχείριση του οποίου ασκεί η «ΔΙΕΘΝΙΚΗ Α.Ε.Δ.Α.Κ.» 
προς τις διατάξεις του Π.Δ. 433/1993. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

Αριθ. Ε.Κ. 77 (8) 

Προσαρμογή κανονισμού του Αμοιβαίου Κεφαλαίου «ΔΗ¬ 
ΛΟΣ (ΜΙΚΤΟ)» προς τις διατάξεις του Π.Δ. 433/93. 

(Απόφαση της 20ης/23.9.1994 Συνεδρίασης 

του Δ.Σ. της Επιτροπής Κεφαλαιαγοράς, θέμα 7Ζ) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τις διατάξεις του άρθρου 23 παρ. 2 του ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγίανσης της Κεφα¬ 
λαιαγοράς και άλλες διατάξεις». 

2. Το άρθρο 82, παρ. 3 του ν. 1969/91 όπως προστέ¬ 
θηκε και ισχύει με το άρθρο 9 του Π.Δ. 433/93 (ΦΕΚ183). 

3. Το σχέδιο κανονισμού του Αμοιβαίου Κεφαλαίου. 

4. Την από 7.1.94 αίτηση της εταιρείας. 

5. Σχετική εισήγηση του Γεωρ. Καλλία, αποφασίζει ομό¬ 
φωνα: 

Εγκρίνει την προσαρμογή του κανονισμού του Αμοι¬ 
βαίου κεφαλαίου «ΔΗΛΟΣ (ΜΙΚΤΟ)» την διαχείριση του 
οποίου ασκεί η «ΔΙΕΘΝΙΚΗ Α.Ε.Δ.Α.Κ.» προς τις διατάξεις 
του Π.Δ. 433/1993. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 


Αριθ. Ε.Κ. 78 (9) 

Προσαρμογή κανονισμού του Αμοιβαίου Κεφαλαίου «ΔΗ¬ 
ΛΟΣ ΕΙΣΟΔΗΜΑΤΟΣ» προς τις διατάξεις του Π.Δ. 

433/93. 

(Απόφαση της 20ης/23.9.1994 Συνεδρίασης 

του Δ.Σ. της Επιτροπής Κεφαλαιαγοράς, θέμα 7Η) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τις διατάξεις του άρθρου 23 παρ. 2 του ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγίανσης της Κεφα¬ 
λαιαγοράς και άλλες διατάξεις». 

2. Το άρθρο 82, παρ. 3 του ν. 1969/91 όπως προστέ¬ 
θηκε και ισχύει με το άρθρο 9 του Π.Δ. 433/93 (ΦΕΚ 183). 

3. Το σχέδιο κανονισμού του Αμοιβαίου Κεφαλαίου. 

4. Την από 7.1.94 αίτηση της εταιρείας. 

5. Σχετική εισήγηση του Γ εωρ. Καλλία, αποφάσιζε ομό¬ 
φωνα: 

Εγκρίνει την προσαρμογή του κανονισμού του Αμοι¬ 
βαίου κεφαλαίου «ΔΗΛΟΣ ΕΙΣΟΔΗΜΑΤΟΣ» την διαχεί¬ 
ριση του οποίου ασκεί η «ΔΙΕΘΝΙΚΗ Α.Ε.Δ.Α.Κ.» προς τις 
διατάξεις του Π.Δ. 433/1993. 

Η παρούσα να όημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



